Mira (film)
<s>Mira je nizozemsko-belgijski igrani film snimljen 1971. u režiji Fonda Rademakersa.</s><s>Predstavlja adaptaciju romana De teleurgang van den Waterhoek flamanskog pisca Stijna Streuvelsa, koji je Rademakersu lično predložio njegovu ekranizaciju neposredno pred svoju smrt 1969. godine.</s><s>Radnja je smještena u Waterhoek, flandrijsko selo u čijoj okolici vlasti planiraju izgraditi most preko rijeke Scheldt, a što izaziva burne reakcije, pa i otpor žitelja, uvjerenih da će biti ugrožen njihov tradicionaln način život.</s><s>Naslovna protagonistica, čiji lik tumači Willeke van Ammelroy, je svojeglava djevojka koja se odbija svrstati na bilo čiju stranu, i svoju nezavisnost demonstrira tako što spava kako s vođom seljaka koje se protive mostu, tako i sa njegovim glavnim inženjerom.</s><s>Van Ammelroy, kojoj je to bio cjelovečernji filmski debi, je za potrebe filma pristala snimiti eksplicitne erotske scene, ali pod uvjetom da se u završenom filmu ne vide njene pubične dlačice; na samoj je premijeri, na svoje veliko iznenađenje, vidjela da je Rademarks sporne scene zadržao.</s><s>Tako stvoreni publicitet joj je, međutim, pomogao da postane jedna od velikih zvijezda nizozemske kinamtografije 1970-ih.</s>

<s>Uloge
 Willeke van Ammelrooy: Mira
 Jan Decleir: Lander
 Carlos van Lanckere: Deken Broeke
 Luc Ponette: Maurice Rondeau
 Roger Bolders: Sieper
 Mart Gevers: Manse
 Freek de Jonge: Treute
 Charles Janssens: Snoek
 Josephine van Gasteren: Moeder van Maurice
 Fons Rademakers: Notaris
 Romain Deconinck
 Ann Petersen
 Ward de Ravet
 Bert André</s>

<s>Vanjske veze</s>

<s>Nizozemski filmovi
Belgijski filmovi
Dramski filmovi</s>

